خىتاينىڭ تۈركىيەدىكى يۇمشاق كۈچ مەنبەسى- خىتاي مېدىيالىرى (11-قىسىم)
ئاپتور: ئۇيغۇر تەتقىقات ئىنىستىتۇتى
مەنبە: uysi.org

CTV دە ھۆججەتلىك فىلىملەر ( خىتاينىڭ غەيرى ماددىي مەدەنىيەت مىراسلىرى، قىممەتلىك دەل- دەرەخلەر: قىزىل ياغاچ، سۈن بىن چامباشچىلىقى ، خىتاي تېبابىتى قاتارلىقلار ) ، مەدەنىيەت – سەنئەت ۋە ساياھەت پروگراممىلىرى ( دېھقانلار كالېندارى )  كۆپ قىسىملىق تېلېۋىزىيە تىياتىرلىرى ( مىھرىبان ئانىلار ، بىباھا ھايات ، گۈزەل تۇرمۇش، گۈزەل خىياللار ) ۋە كىنولار ، شۇنداقلا تۈركىيە ۋە خىتاي سەنئەتكارلىرىنىڭ مۇزىكىلىرى قويۇلىدۇ.  CTV دە بېرىلىدىغان تېلېۋىزىيە تىياتىرى ئارىسىدا ياشلارغا خاس تېلېۋىزىيە تىياتىرلىرى ئاساس ئورۇندا تۇرىدۇ. دىققەت قىلىشقا ئەرزىيدىغىنى شۇكى، بۇ تېلېۋىزىيە تىياتىرلىرىدا غەربنىڭ تۇرمۇش ئۇسۇلى، ھازىرقى زامان شەھەرلىرى ۋە جايلىرى  مۇھىم سالماقنى ئىگىلەيدۇ. CTV دا ئېلان قىلىنغان پروگرامما ۋە بىر قاتار تېلېۋىزىيە تىياتىر ۋىدىيۇلىرىغا  : / / w w w . y o u t u b e c o m / u s e r / c h i n a t v t k i s h ، قانېلىدىن ئېرىشكىلى بولىدۇ.
ئۇنىڭدىن باشقا قانالنىڭ يەنە  Facebook سەھىپىسىمۇ بار. (https://www.facebook.com/pages/CTVT%C3%BCrkiye/1479978998952442)
خىتاي تېلېۋىزىيە ئىستانسىسىنىڭ تۈركىيەدىكى تارقىتىش پائالىيەتلىرى CTV بىلەنلا چەكلىنىپ قالمايدۇ. خىتاينىڭ تۈركىيە دۆلەتلىك تېلېۋىزىيە ئىستانسىسى( TRT)  ۋە ئانادولۇ ئاگېنىتلىقى (  Anadolu Ajansı) بىلەن  ئاخبارات ۋە مەخسۇس تېمىلىق پروگرامما ئىشلەشتە ھەمكارلىق كېشلىمى بار( K ö f t e oğ l u ، 2013 – 2014 ، 32 – بەت ) بار . خىتاينىڭ تۈركىيە مەتبۇئات( گېزىت ، ژۇرنال ) ساھەسىدىكى تۇنجى قەدىمى  ھەپتىلىك بېيجىڭ خەۋەرلىرى ( Beijing Review ) بىلەن ئايلىق بۈگۈنكى خىتاي ( China Today) ژۇرنىلى ۋە خىتاي رەسىملىك ژۇرنىلى (  China Pictorial )نىڭ ئىنگىلىزچە نۇسخىلىرىنىڭ نەشر قىلىنىپ سېتىلىشقا باشلىشى بىلەن ئېتىلغان . تۈركىيەدىكى ئۈچ ژۇرنالنىڭ سېتىلىشى، دوگان – بۇردا ژۇرنىلى گۇرۇھى ۋە  تۈركىيە- خىتاي ئىقتىسادىي ھەمكارلىق مەركىزى ( TUCEM ) نىڭ ھەمكارلىقى ئاستىدا  2007 – يىلى 6 – ئايدا باشلانغان (http://www.hurriyet.com.tr/ekonomi/6904347. asp?gid=196).
2010 – يىلىنىڭ يىل ئاخىرىدىن باشلاپ بۈگۈنكى خىتاي  تۈركىيە(China Today Türkiye ) ( پۈتۈنلەي تۈركچە )  نەشىر قىلىنىشقا باشلىغان . China Today Türkiye ژۇرنىلى باشقا دۆلەتلەردىكى نۇسخىلىرىغا ئوخشىمايدۇ ، ئۇ ( China Today) دىنلا پايدىلىنىپ قالماي يەنە، بېيجىڭ ھەپتىلىك خەۋەرلىرى ۋە خىتاي رەسىملىك ژۇرنىلىنىڭ ماقالە ۋە رەسملىرىدىنمۇ پايدىلىنىدۇ.  بۇ ژۇرنالدا ئەسلى نۇسخىسىدىن تەرجىمە قىلىنغان ماقالىلەر يۇقىرى نىسبەتنى ئىگىلەيدۇ ، شۇنداقلا تۈركىيەدە تەييارلانغان ئەڭ يېڭى خەۋەر ۋە مۇنازىرىلەرمۇ  بېسىلىدۇ . لېكىن ، تۈرلۈك مەسىلىلەر تۈپەيلىدىن بۇ ژۇرنال يەتتە  يەتتە سانلا چىققان Aslan, 2011)).
2012 – يىلى 9 – ئاينىڭ 27 – كۈنى   China Today نىڭ تۇركۋويس (Turkuvaz )  مېدىيا گۇرۇھى قارمىقىدا نەشر قىلىنىشى ئۈچۈن كېلىشىم ئىمزالاندى ، بۇ ئىمزا پائالىيىتىگە خىتاي باش ئەلچىسى گۇڭ شياۋشېڭ بىلەن چالېك گۇرۇھى(Holding   Çalık )  رەئىسى ئەھمەد چالېكمۇ قاتناشتى.  شۇنىڭ بىلەن ژۇنالنىڭ تۈركىيەدىكى ئىككىنچى قېتىملىق كەچۈرمىشى باشلاندى (http://www.sabah.com.tr/ekonomi/2012/09/27/cinin-prestijli-dergisi-turkiyede),
Turkuvaz  مېدىيا تەرىپىدىن تەييارلانغا بۇ ژۇرنالنىڭ بىرىنچى سانى 2012 – يىلى 10 – ئايدا نەشىر قىلىندى. باشقا تىللاردا ئايدا بىر نەشىر قىلىندىغان بۇ ژۇرنال تۈركچىدە  ئىككى ئايدا بىر سان  (بىر يىلدا 6 سان ) قىلىپ چىقىرىلشقا باشلىدى.
بۇ تەتقىقاتتا يۇمشاق كۈچ ئۇقۇمى رامكىسى ئىچىدە 1 ، 4 ، 8، 12 ۋە 16 سان ژۇرناللاردىن ئەۋرىشكە ئېلىنىپ تەھلىل قىلىندى. تەكشۈرۈش جەريانىدا ژۇرنالدىكى   خەۋەر، ئوبزور ۋە ئانالىز قاتارلىق مەزمۇنلارنى بەش ئانا ماۋزۇ ئاستىدا گۇرۇپپىغا ئايرىشقا بولىدىغانلىقى ئايان بولدى : خىتاي – تۈركىيەنىڭ مۇناسىۋىتىگە دائىر خەۋەر ، ئوبزور ۋە ئانالىزلەر مەزكۇر ژۇرنالنىڭ مۇھىم قىسمىنى تەشكىل قىلغان. مەزكۇر ژۇرنالدىكى خەۋەر، ئوبزور ۋە تەھلىللەردە تۈركىيەلىك مەبلەغ سالغۇچىلار خىتايغا مەبلەغ سېلىشقا تەكلىپ قىلىنغان، شۇنداقلا مەبلەغ سېلىش ئۇسۇللىرى ۋە سودا يول خەرىتىسى تونۇشتۇرۇلغان :
« خىتاينى بايقاش ۋاقتى كەلدى: دۇنيانىڭ يۈكسىلىۋاتقان قىممەتلىك بايلىقى  خىتاي  چوڭ-كىچىك كارخانىچىلار ئۈچۈن تىپىلغۇسىز پۇرسەت سۇنماقتا »(Uçar, 2012, s. 12- 18) ،
«خىتاي-تۈركىيە ئىستىراتىگىيەلىك ھەمكارلىق مۇناسىۋەتلىرى تەرەققىياتىنىڭ چوڭقۇرلىشىشنى پائال ئىلگىرى سۈرەيلى » ( Xiaosheng ، 2012 – يىلى ، 20 – 21 – بەت ) ،
« تۈركىيەلىك كارخانىچىلارنىڭ نۇرغۇن پۇرسەت بار» (Köfteoğlu, 2012, s. 24-27),،
« خىتايلار بىلەن ھەمكارلىششىنىڭ نەخ پەيتى » (Uçar, 2013, s. 14-19)  .